Vyhodnotenie medzirezortného pripomienkového konania
k návrhu Koncepcie daňovej reformy v rokoch 2004 - 2006

K bodu
(paragraf)	Útvar	Pripomienky	Vyhodnotenie pripomienok	
Všeobecne	Úrad vlády SR	Zásadná pripomienka - žiada materiál doplniť o rozhodujúce opatrenia v oblasti daní a ich súlad so záväznými dokumentmi Európskej únie	Akceptované.
Súlad so smernicami a ostatnými dokumentmi EÚ je zapracovaný v materiáli.	
K časti D. - Daňový systém, bod 1.1. Daň z príjmov 	Úrad vlády SR	Zásadná pripomienka – žiada preukázať navrhnutý variant zdaňovania príjmov sadzbou vo výške 20 % z dôvodu, že ak existuje možnosť rôzneho riešenia, treba uviesť návrhy vo variantoch s odporúčaním najvhodnejšieho variantu v súlade s Metodickým pokynom na prípravu a predkladanie materiálov na rokovanie vlády SR.	Akceptované.
Materiál bol doplnený.	
K bodu 3.1. Daň z pridanej hodnoty
	Úrad vlády SR	Zásadná pripomienka – žiada doplniť materiál o konkrétne smernice EÚ, pretože zámer predkladateľa t. č. zodpovedá len nepreukázateľnej sadzbe 20 % z predloženej koncepcie, nie je zrejmý a známy harmonizovaný systém zdaňovania v zmysle výsledkov prístupových rokovaní v kapitole Dane.	Akceptované. 
Harmonizácia so smernicami EÚ je uvedená na str. 20.	
K bodu 3.2. – Spotrebné dane	Úrad vlády SR	Doplniť o konkrétne smernice EÚ rovnako ako v predchádzajúcom bode.
	Akceptované.
Materiál bol doplnený.	
Všeobecne	Úrad vlády SR	Zásadná pripomienka – termín splnenia uznesenia (B) vyjadriť formou bloku (napríklad: uviesť konkrétne termíny plnenia úloh).	Akceptované. Materiál bol doplnený.	
K textu na str. 3 materiálu, prvý odsek zhora – k zásade proporcionality	Úrad vlády SR	Princíp, ktorý chce byť vyjadrený, treba označiť ako zdaňovanie lineárne (tak, ako v 1.1. na str. 5).
	Akceptované. Materiál bol doplnený.
	
V obsahu 2.2. (zdaňovanie motorových vozidiel)	Úrad vlády SR	Okrem hmotnosti a množstva emisií – chýba kritérium veku vozidla, čo je jedným z rozhodujúcich pre jeho cenu a tým aj spravodlivú daň.
	Neakceptované. 
V danej úprave sa jedná o transpozíciu smernice 99/62/EHS, kritérium veku vozidla je v rozpore s touto smernicou.	
V opise zámerov o spotrebnej dani z tabaku (bod 3.2.4. v koncepcii a tiež v bode 2 príl. č. 1)	Úrad vlády SR	Žiada doplniť údaj o tom, aká úroveň, resp. percento by mali byť cieľovými.
	Akceptované.
Konečné sadzby sa nachádzajú na strane 23, časť 1.5.	
Definícia daňovníkov (v bode 4 na str. 40)	Úrad vlády SR	Upraviť definíciu, pretože je príliš neurčitá (vzhľadom na cudzie osoby a subjekty žijúce, resp. podnikajúce v SR, obdobné osoby a subjekty – občanov SR pôsobiacich mimo územia SR).
	Čiastočne akceptované. 
Ide o koncepčný materiál, presná definícia bude uvedená v zákone o daniach z príjmov.	
Idea o výhodnosti zdaňovania pozemkov	Úrad vlády SR	Upozorňuje na rozpor s ideou vertikálnej spravodlivosti. keďže napr. vlastník nehnuteľnosti inkasujúci vysoký nájom od užívateľa (resp. aj vlastníka) stavby, prinášajúcej vysoký zisk by mal platiť daň z nehnuteľnosti rovnakú, ako vlastník susednej nehnuteľnosti (so stratou, „bez výnosu“, resp. aj bez stavby). 	Neakceptované.
Medzi zdaňovaním príjmu a daňou z nehnuteľností neexistuje žiadna priama súvislosť.	
Definícia predmetu dane z nehnuteľností (v bode 3 na str. 15)	Úrad vlády SR	Upozorňuje, že chýba formulácia v zmysle, že pozemky, stavby a byty, za ktoré sa daň vyberať nebude ustanoví zákon.	Akceptované. 
Materiál bol doplnený v časti F.3.	
Apriorné vylúčenie zmien v predmete dane počas zdaňovacieho obdobia (na str. 15)	Úrad vlády SR	Apriorné vylúčenie zmien v predmete dane nemožno prijať, pretože aj v kalendárnom roku môže prísť k zásadným zmenám kvality a použiteľnosti predmetu dane (nehnuteľnosti), napríklad znehodnotením živelnou udalosťou (zosuvom, záplavou) a pod., na čo by bolo nespravodlivé neprihliadnuť.	Neakceptované.
Ide o princíp, ktorý sa už v zákone o dani z nehnuteľností v súčasnosti uplatňuje.	
K daňovníkom dane z motorových vozidiel	Úrad vlády SR	Odporúča spresniť, že daňovníkom zdaňovania motorových vozidiel (v súčasnosti – podľa ods. 3 na str. 18) - je len fyzická osoba – podnikateľ a nie v zmysle občan.	Neakceptované.
Daňovníkom bude každá osoba, ale predmetom dane len úžitkové vozidlá.	
Viaceré zámery uvedené v ods. B na str. 2	Úrad vlády SR	Upozorňuje, že materiál nerieši viaceré ciele z Programového vyhlásenia vlády, napr. „stanoviť vlastné daňové príjmy VÚC“, „nový systém horizontálneho finančného vyrovnávania“), čo nie je v súlade so záverom uvedeného bodu.
	Neakceptované.
Fiškálna decentralizácia nie je predmetom tohto materiálu. Tieto otázky budú upresnené neskôr, čo je výslovne uvedené v časti L.2, str. 28.	
Všeobecne	Úrad vlády SR	Žiada návrh doplniť oblasť daňovej kontroly, ktorá v materiáli absentuje.
	Akceptované.
Materiál bol doplnený v časti K.1., str. 27.	
Všeobecne	Ministerstvo obrany SR	Zásadná pripomienka – žiada konkrétnejšiu podobu daňovej reformy resp. návrh zmien všeobecne záväzných právnych predpisov upravujúcich daňové oblasti pripomienkovať v medzirezortnom konaní s možnosťou osobitného riešenia daňových problémov rezortu Ministerstva obrany, najmä je potrebné venovať pozornosť posudzovaniu plnení poskytovaných v súvislosti s účasťou SR v mierových misiách OSN a vo vojenských misiách medzinárodných organizácií. 	Akceptované.
Uvedený postup vyplýva z legislatívnych pravidiel SR. Návrhy budú prerokované v rámci medzirezortného pripomienkového konania.	
Všeobecne	Ministerstvo obrany SR	Odporúča uviesť v materiáli okrem vzťahu k Ústave SR a k právnym normám EÚ aj vzťah k medzinárodným zmluvám, ako je Dohovor o výsadách a imunitách OSN a Zmluva NATO-SOFA, ktoré sú v prístupových procesoch do medzinárodných štruktúr pre rezort obrany kľúčovými medzinárodnými zmluvami. 	Akceptované.
Materiál bol doplnený.	
Všeobecne	Ministerstvo obrany SR	Odporúča predložiť materiál na verejnú diskusiu so snahou získať verejnú mienku z dôvodu, že návrh Koncepcie daňovej reformy obsahuje úvahy o zásadných zmenách, ktoré by sa dotýkali celej spoločnosti.	Akceptované.
Materiál bol zverejnený a je široko diskutovaný.	
Všeobecne	Ministerstvo obrany SR	Odporúča už v rámci návrhu riešiť správu daní tak, aby boli vytvorené určité priaznivé podmienky pre „bezproblémové plnenie si daňových povinností občanom“, najmä v oblasti dane z príjmov fyzických osôb zo závislej činnosti a z funkčných požitkov.	Neakceptované.
Konkrétna úprava bude predmetom novely zákona o správe daní a poplatkov.	
Všeobecne	Ministerstvo obrany SR	Odporúča zvážiť možnosti zavedenia tzv. environmentálnych daní, ktorými by štát mohol ovplyvňovať aj nedaňové oblasti v spoločnosti.	Neakceptované.
MF SR neuvažuje s ich zavedením.	
Všeobecne	Ministerstvo obrany SR	Odporúča riešiť úpravu nedaňových oblastí v priamych daniach, napríklad úplnou náhradou systému prídavkov na deti zvyšovaním nezdaniteľných častí, tzv. odpočtu na vyživované deti, čím by bol daňovník priamo ovplyvňovaný záujmom pracovať a získavať zdaniteľný príjem možnosťou vysokého odpočtu zo základu dane na vyživované dieťa. 	Akceptované.
MF SR akceptuje, ale upozorňuje, že tento prístup vyžaduje koordináciu s MPSVR SR.
	
V časti B. Programové vyhlásenie	Ministerstvo výstavby a regionálneho rozvoja SR	Žiada doplniť do návrhu do uvedenej časti cieľ „zvážiť systém stimulačných daňových nástrojov“, ktorý je uvedený v časti Bytová politika Programového vyhlásenia vlády SR. 	Akceptované.
Materiál bol doplnený v časti B, str.2.	
Do návrhu zákona o dani z príjmov fyzických osôb a právnických osôb	Ministerstvo výstavby a regionálneho rozvoja SR	Žiada zahrnúť daňové úľavy vo forme zníženia daňového základu o sumu úrokov zaplatených daňovníkom v zdaňovacom období, z úveru použitého na výstavbu, kúpu bytu alebo obnovu bytu, resp. časti úveru použitého na výstavbu, kúpu bytu alebo obnovu bytu.	Neakceptované.
Materiál je koncepčného charakteru, konkrétne úpravy budú predmetom zákona o daniach z príjmov.	
K časti H. Daň z pridanej hodnoty	Ministerstvo výstavby a regionálneho rozvoja SR	Žiada ponechať zníženú sadzbu DPH pre oblasť bývania, resp. oblasť sociálneho bývania, ktoré bude definované v zákone o štátnom programe rozvoja bývania vzhľadom na v Negociačnej pozícii SR dohodnuté prechodné obdobie pre uplatňovanie zníženej sadzby DPH pre oblasť „stavby a stavebné práce“ do 31.12.2008 a obavu zo zvýšenia nedostupnosti nového bytového fondu pre obyvateľstvo pri zjednotení sadzieb DPH.	Neakceptované.
Ide o jednu z nosných myšlienok Koncepcie daňovej reformy. 	
K prílohám č. 1 a 2	Ministerstvo výstavby a regionálneho rozvoja SR	Uvádza, že by bolo vhodnejšie, keby kvantifikácia dopadov daňovej reformy na štátny rozpočet v roku 2004 bola vykonaná zvlášť pre daň z príjmov a zvlášť pre DPH a nie spoločne.	Akceptované.
Materiál bol doplnený.

	
K prílohám č. 1 a 2	Ministerstvo výstavby a regionálneho rozvoja SR 	Odporúča, aby v kvantifikácii dopadov bola pre porovnanie použitá alternatívne aj sadzba dane z príjmov vo výške 15 %.	Akceptované.
Materiál bol doplnený.	
Ku kompenzácii z titulu navýšenia DPH zo 14% na 20 %	Ministerstvo výstavby a regionálneho rozvoja SR	Navrhujú, aby bola medzi skupiny, ktoré budú kompenzované z titulu navýšenia DPH zo 14% na 20%, zahrnutá aj skupina pracujúcich osôb, ktorých daň z príjmov zostane v rovnakej výške alebo klesne oproti pôvodnej dani len minimálne. 	Akceptované.
V materiáli sa uvádza, že výpočet je príkladný, konkrétna podoba, smerovanie a forma kompenzácii bude vecou rozhodnutia vlády SR.	
K časti F.	Ministerstvo vnútra SR	Zásadne nesúhlasí, aby sa navrhované opatrenie týkajúce sa zvýšenia koeficientu, ktorým sa násobí sadzba dane z nehnuteľnosti bolo zároveň doplnené „znížením niektorých účelovo viazaných transferov týmto obciam zo štátneho rozpočtu o rovnakú sumu“ z dôvodu, že takéto opatrenie, ktoré by predchádzalo plánovanej fiskálnej decentralizácii a nebolo by z toho dôvodu systémovým krokom, a okrem iného by v procese decentralizácie spôsobilo obciam a mestám zásadné problémy. 	Neakceptované.
Ide len o jednu z možných alternatív postupu, rozhodnutie musí uskutočniť vláda SR.	
K časti F.	Ministerstvo vnútra SR	V Bratislave a Košiciach to môže spôsobiť problémy v rámci mesta, týkajúce sa určovania príslušného finančného podielu mestskej časti, ktorým sa podieľa na financovaní potrieb mesta (najmä dopravy).	Akceptované.
Problém presunu finančných prostriedkov medzi mestskými časťami a mestom sa bude riešiť v zákone o dani z nehnuteľností.	
K časti E.	Ministerstvo vnútra SR	Navrhuje valorizovať nezdaniteľné minimum, ktoré by bolo stanovené ako násobok životného minima, čím by sa odstránila možná nevyhnutnosť pravidelnej valorizácie v budúcnosti. 	Akceptované.
Materiál bol doplnený v časti E.5, str. 13 a 14.	
K časti E.	Ministerstvo vnútra SR	Navrhuje zachovať aj nezdaniteľnú časť základu dane na dieťa z dôvodu, že o prirodzenú a priamu podporu rodiny bez ďalších nákladov.	Akceptované.
Materiál s ňou uvažuje ako jednou z možností, konečné rozhodnutie závisí od politického rozhodnutia vlády SR.	
K časti E.	Ministerstvo vnútra SR	Zásadne nesúhlasí, aby výsluhové náležitosti t. j. odchodné pre príslušníkov PZ a vojakov, odmeny poskytované za záslužné činy alebo za príkladné plnenie služobných povinností, naturálne náležitosti (peňažný príspevok na zaobstaranie služobnej rovnošaty a  jej súčastí a zaobstaranie občianskeho odevu a doplnkov, ak vykonáva štátnu službu v občianskom odeve), zahraničný príspevok poskytovaný v cudzej mene príslušníkom PZ vyslaným mimo územia SR v rámci medzinárodných mierových misií a medzinárodných mierových jednotiek, časť platu a časť náhrady platu za dovolenku v cudzej mene policajtom vyslaným na výkon štátnej služby v zahraničí,  podliehali dani z príjmov z dôvodu stabilizácie odborníkov pre výkon štátnej služby.
	Čiastočne akceptované.
Text bol doplnený. Konkrétna úprava bude predmetom návrhu zákona o daniach z príjmov.	
K časti E.	Ministerstvo vnútra SR	Navrhujeme doplniť oslobodenie od dane zo zisku pre príplatok k nemocenskému a príplatok k podpore pri ošetrovaní člena rodiny, ktoré sú poskytované zamestnancom odmeňovaným podľa z. č. 312/2001 Z. z. o štátnej službe a o zmene a doplnení niektorých zákonov vzhľadom na to,  že sa príplatky poskytujú v čistej sume a nie v hrubej sume, mali by byť od dane z príjmov zo závislej činnosti oslobodené. 	Čiastočne akceptované. Text bol doplnený. Konkrétna úprava bude predmetom návrhu zákona o daniach z príjmov.	
K nadväznosti koncepcie daňovej reformy na koncepciu reformy dôchodkového zabezpečenia	Ministerstvo práce, sociálnych vecí a rodiny SR	Odporúča prijať alternatívu 1 pri zdaňovaní I. a II. piliera. Voči prípadnému prijatiu 2.alternatívy uplatňuje zásadnú pripomienku.	Akceptované.
MF SR sa prikláňa k 1. alternatíve.	
K nadväznosti koncepcie daňovej reformy na koncepciu reformy dôchodkového zabezpečenia – III.pilier	Ministerstvo práce, sociálnych vecí a rodiny SR	Zásadná pripomienka – nesúhlasí s navrhovanou úpravou III. piliera. V súlade s Programovým vyhlásením vlády SR v časti Sociálna politika a  za účelom motivácie účastníkov III. piliera navrhuje upraviť daňový režim tak, aby príspevky na dobrovoľné formy dôchodkového poistenia/ sporenia v rámci III. dobrovoľného piliera dôchodkového systému boli položkou znižujúcou základ dane občanov. Odporúča, aby príspevky platené zamestnávateľom za zamestnancov do III. piliera boli súčasťou nákladov zamestnávateľa na dosiahnutie, zabezpečenie a udržanie príjmov aspoň do výšky 3% mzdového fondu. Navrhovaným opatrením zároveň sa dosiahne, aby dôchodky poskytované z I., II., a III. piliera podliehali rovnakým podmienkam zdaňovania. 	Neakceptované.
Ide o nepovinný druh sporenia, a preto nie je vhodné ho zvýhodňovať oproti iným formám sporenia.	
Všeobecne	Ministerstvo práce, sociálnych vecí a rodiny SR	Zásadná pripomienka – navrhuje dopracovať prepojenie na podporu rodiny podľa predchádzajúcich diskusií, a to nasledovne: zavedenie odpočítateľnej položky z daňovej povinnosti, nie zo základu dane a súčasne zavedenie inštitútu refundácie zápornej daňovej povinnosti, ktorá by vznikla pri uplatnení daňových úľav.	Akceptované. Konkrétna forma bude predmetom rokovaní s Ministerstvom práce, sociálnych vecí a rodiny SR.	
Všeobecne	Ministerstvo práce, sociálnych vecí a rodiny SR	Zásadná pripomienka – žiada doplniť prepojenie na reformu odvodového  zaťaženia a analýzu spoločných motivačných a demotivačných prvkov	Akceptované.
Materiál doplnený v časti C, str. 4.	
K časti A – údaj týkajúci sa zvýšenej potreby prostriedkov ŠR v súvislosti so zmenami v oblasti poistenia v nezamestna-nosti	Ministerstvo práce, sociálnych vecí a rodiny SR	Zásadná pripomienka – navrhuje opraviť údaj v celom materiále tak, že zvýšená potreba prostriedkov štátneho rozpočtu (+4,5 mld. Sk) sa vzťahuje na presun financovania APTP na štátny rozpočet a súčasne predstavuje náklady na zrušenie NÚP k 1. 1. 2004.
	Akceptované. Materiál bol doplnený.	
K dani z nehnuteľností	Ministerstvo práce, sociálnych vecí a rodiny SR	Navrhuje jasne upraviť prístup k dani z nehnuteľností a stanoviť ho nasledovne: obec by mala autonómne určovať sadzbu dane na m2, pričom by bola pevne stanovená maximálna sadzba dane na m2; mestá by mali mať právo rozdeliť svoje katastrálne územie na niekoľko zdaňovaných území, pri ktorých by sa uplatňovala diferencovaná sadzba podľa rozhodnutia samosprávy.	Akceptované. Materiál bol doplnený v časti F.3, str.16.	
K paušálnej dani	Ministerstvo kultúry SR	Zásadná pripomienka – žiada zachovať paušálnu daň pre remeselné, stavebné živnosti a reštaurovanie, rovnako ako pre umelcov v slobodnom povolaní (príjmy podľa § 7, 2a, práva priemyselného a duševného vlastníctva) z dôvodu, že paušálna daň je pri uvedených živnostiach nástrojom na zjednodušenie výkonu týchto povolaní, čo má priamy vplyv na zachovanie a rozvoj zamestnanosti v týchto oblastiach.	Neakceptované.
Paušálna daň v tomto prípade nepredstavuje žiadne zníženie  administratívneho zaťaženia, len daňovo zvýhodňuje selektívnu skupinu. Konečné rozhodnutie musí uskutočniť vláda SR. 	
K dani z pridanej hodnoty	Ministerstvo kultúry SR	Zásadná pripomienka – žiada, aby bola uplatnená znížená DPH pre knihy, kultúrne tovary a služby, stavebné práce  na najnižšiu možnú úroveň. Navrhuje sadzbu 5 %  podľa medzinárodných štandardov.	Neakceptované.
Ide o jednu z nosných myšlienok koncepcie daňovej reformy. 	
Všeobecne	Ministerstvo kultúry SR	Vo všeobecnej časti a zdôvodnení Koncepcie navrhuje rozpracovať reálny dopad Koncepcie na spotrebiteľa, obyvateľa, domácnosť (ako koncových platiteľov daní).	Akceptované. 
Reálny dopad je kvantifikovaný  v prílohe. 	
K časti A	Ministerstvo kultúry SR	Doplniť text začínajúci na strane 1 nasledovnou vetou „Koncepcia daňovej reformy spoluvytvára priestor pre podporu aktivít z oblasti umenia, kultúry, ochrany kultúrneho dedičstva, ale i rozvoj darcovského prostredia prostredníctvom navrhovanej daňovej politiky a jej nástrojov.“	Neakceptované.
Daňová politika má slúžiť na plnenie fiškálnych cieľov, prípadným iným cieľom slúžia iné nástroje.	
K časti A	Ministerstvo kultúry SR	Doplniť text začínajúci na strane 1 nasledovnou vetou „Koncepcia daňovej reformy vytvára priestor pre rozvinutie prepojení medzi tvorbou a výberom daní a ich distribúciou vo vzťahu k stimulácii podpory kultúry, umenia, ochrany kultúrneho dedičstva a tvorby vhodného darcovského prostredia na Slovensku“.	Neakceptované.
Daňová politika má slúžiť na plnenie fiškálnych cieľov, prípadným iným cieľom slúžia iné nástroje.	
Všeobecne	Ministerstvo kultúry SR	Žiada zachovať princíp daňovej motivácie darcov.	Neakceptované.
Úplné zrušenie dane z darovania bude nahradené neuznaním daňovej povinnosti ako položky znižujúcej základ dane.	
Všeobecne	Ministerstvo kultúry SR	Navrhuje zvýšiť objem verejných prostriedkov, o ktorých prerozdeľovaní budú môcť rozhodovať občania.
	Pripomienka je nejasná. Ak sa myslí poukázanie 1% dane, potom je pripomienka akceptovaná.	
K časti D.4.	Ministerstvo kultúry SR	Navrhuje vypustiť formuláciu „Súčasne žiadny dar nebude daňovým výdavkom ani nebude inak znižovať základ dane z príjmov darcu“ (str.7)
	Neakceptované.
Úplné zrušenie dane z darovania bude nahradené neuznaním daňovej povinnosti ako položky znižujúcej základ dane.	
K časti D.4.	Ministerstvo kultúry SR	Nahradiť vypustenú vetu formuláciou „dar adresovaný neziskovej organizácií, cirkvi, alebo inej organizácii plniacej verejnoprospešný účel bude znižovať daňovú povinnosť darcu až do výšky 25 % z dane z príjmu fyzickej alebo právnickej osoby“.	Neakceptované. 
Navrhované opatrenie by znižovalo daň z príjmu až o 25%, čo by viedlo k výraznému zníženiu výnosov z dane z príjmu.	
V časti E.4.	Ministerstvo kultúry SR	Navrhuje vypustiť odsek o neziskových organizáciách a nahradiť ho formuláciou “Neziskové organizácie a cirkvi nie sú založené alebo zriadené na podnikanie, nevytvárajú zisk, a preto nie sú daňovníkmi dane z príjmu právnických osôb.“	Neakceptované.
Príjmy neziskových organizácií budú oslobodené od dane len z činností neziskového charakteru.	
K bodu 4 Základné zásady zákona o daniach z príjmov 	Ministerstvo kultúry SR	Na str.11 navrhuje zaradiť do časti Odpisy hmotného a nehmotného majetku aj zrýchlené odpisovanie investícií do obnovy národných kultúrnych pamiatok. 
	Neakceptované.
Materiál je koncepčného charakteru, osobitne nerieši kultúrne pamiatky, ale podľa zákona o daniach z príjmov bude možné odpisovať akékoľvek nehnuteľnosti, t.j. aj kultúrne pamiatky.	
K bodu 4 Základné zásady zákona o daniach z príjmov 	Ministerstvo kultúry SR	Na str.11 navrhuje zaradiť do časti Daňové výdavky aj výdaje spojené s reštaurovaním národných kultúrnych pamiatok, bežnou údržbou a opravami národných kultúrnych pamiatok. 
	Neakceptované.
Materiál je koncepčného charakteru, konkrétne úpravy budú predmetom zákona o daniach z príjmov, zákon to bude riešiť bez ohľadu na to, či to bude pamiatka alebo nie. 	
K bodu 3 Základné zásady zákona o dani z nehnuteľnosti	Ministerstvo kultúry SR	Na str.15 navrhuje zaradiť do časti vymedzujúcej čo nie je predmetom dane aj národné kultúrne pamiatky.
	Čiastočne akceptované. Predmetom dane nebudú nehnuteľnosti vo vlastníctve štátu, obcí a vyšších územných celkov.	
K dani z pridanej hodnoty	Ministerstvo pôdohospodárstva SR	Odporúča uplatniť na vybrané základné potraviny zníženú 5% sadzbu dane, čo je v súlade i s odporúčaniami EÚ.	Neakceptované.
Ide o jednu z nosných myšlienok Koncepcie daňovej reformy. Takáto úprava neodporuje odporúčaniam EÚ.	
K spotrebnej dani z piva	Ministerstvo pôdohospodárstva SR	Žiada ponechať v súčasnosti platný stav, pretože navrhovaným zvýšením dane na trojnásobok by sme sa dostali na vrchol platiteľov dane v Európe a súčasne by to bolo likvidačné opatrenie slovenského pivovarníctva.	Neakceptované.
Niektoré krajiny EÚ majú sadzbu 3-4 krát vyššiu než je navrhovaná sadzba.	
K spotrebnej dani z vína	Ministerstvo pôdohospodárstva SR	Žiada ponechať v súčasnosti platný stav, pretože dôsledkom zavedenia spotrebnej dane vo výške navrhovanej v Koncepcii bude výrazné zvýšenie cien vína a následný pokles predaja a úpadok vinohradníctva.	Neakceptované.
Návrh odporuje zámeru reformy, súčasne uvedený vývoj je neodôvodnený a vysoko nepravdepodobný.	
K dani z nehnuteľností	Ministerstvo pôdohospodárstva SR	Žiada zaviesť nulovú daň z pozemkov v prípadoch, keď tieto slúžia na podnikanie v poľnohospodárstve s ohľadom na súlad so stavom, ktorý je v tejto oblasti v EÚ. 	Neakceptované.
Je to v rozpore s princípom daňovej spravodlivosti.	
K dôvodovej správe	Ministerstvo pôdohospodárstva SR	Odporúča doplniť dôvodovú správu o dopad na obyvateľstvo a to podľa štruktúry príjmov (sociálnych skupín) vzhľadom na vysokú diferenciáciu príjmov a porovnanie úrovne sadzieb daní a celkového daňového zaťaženia  s okolitými kandidátskymi krajinami voči priemernému zárobku	Akceptované.
Materiál bol doplnený.	
K DPH	Ministerstvo dopravy, pôšt a telekomunikácií SR	Navrhuje upustiť od navrhovanej sadzby DPH 20% a ponechať na prechodné obdobie , pre rok 2004, sadzbu 2004	Neakceptované.
Ide o jednu z nosných myšlienok koncepcie.	
K dani z motorových vozidiel	Ministerstvo dopravy, pôšt a telekomunikácií SR	Žiada o používanie pojmov podľa kategórií vozidiel v súlade s ustanovením §2 vyhlášky MDPT SR č. 116/1997 Z.z. o podmienkach premávky na pozemných komunikáciách. 	Akceptované.
Konkrétne formulácie budú predmetom úpravy príslušného zákona.	
Všeobecne	Ministerstvo životného prostredia SR	Žiada zosúladiť predkladaný návrh Koncepcie daňovej reformy s Národnou stratégiou trvale udržateľného rozvoja, schválenou uznesením vlády SR č. 978 z 10. októbra 2001.	Pripomienka je bezpredmetná. V uznesení vlády SR k Národnej stratégii trvale udržateľného rozvoja nebola uložená úloha zohľadniť uvedenú stratégiu pri zmenách daňovej sústavy.	
Všeobecne	Ministerstvo životného prostredia SR	Nesúhlasí s vyjadrením, že Koncepcia daňovej reformy nepredpokladá žiadne environmentálne vplyvy.	Neakceptované.
Daňová reforma nemá environmentálne vplyvy.	
Všeobecne	Ministerstvo životného prostredia SR	Žiada, aby bol predložený návrh posúdený v zmysle §35 zákona č. 127/1994 Z.z. o posudzovaní vplyvov na životné prostredie.	Neakceptované.
Toto ustanovenie sa na Koncepciu daňovej reformy nevzťahuje.	
Daň z príjmov	Ministerstvo životného prostredia SR	Žiada zachovať oslobodenie od dane v zmysle §19, ods.1 písm. d, ods.2, písm. f, §4, ods.1, písm. f, g, §12, ods.10; §20, ods.7-11; §24, ods.2, písm. g zákona č. 366/1996 Z.z. o dani z príjmov FO a PO v znení neskorších predpisov.	Neakceptované.
Jedná sa o materiál koncepčného charakteru, konkrétne úpravy budú predmetom jednotlivých zákonov.	
K tvorbe cenových máp	Ministerstvo životného prostredia SR	Žiada, aby pri tvorbe cenových máp bolo MŽP SR prizvané k spolupráci. Žiada doplniť text v časti F.3 na „základom dane bude cenová mapa, spracovaná na základe schváleného územného plánu obce prípadne zóny“.	Neakceptované.
Cenová mapa má odrážať len hodnotu, nie iné kritériá.	
K dani z motorových vozidiel	Ministerstvo životného prostredia SR	Žiada zachovať oslobodenie od dane pre vozidlá uvedené v zákone č.87/1994 Z.z. o cestnej dani v znení neskorších predpisov pod §4, ods. 1, písm. c, d, e, f, ktoré vo veľkej miere prispievajú k environmentálne udržateľnému rozvoju.	Neakceptované.
Ide o materiál koncepčného charakteru. Konkrétne úpravy budú predmetom zákona o spotrebnej dani z minerálnych olejov.	
K spotrebnej dani z minerálnych olejov	Ministerstvo životného prostredia SR	Z environmentálneho hľadiska žiada zachovať oslobodenie od dane v prípadoch dosiaľ zohľadnených v zákone č. 239/2001 Z.z. o spotrebnej dani z minerálnych olejov v znení neskorších predpisov pod §7, ods. 4, §11, ods. 1, písm. d a §11, ods.2, písm. a, b.	Neakceptované.
Ide o materiál koncepčného charakteru. Konkrétne úpravy budú predmetom zákona o spotrebnej dani z minerálnych olejov.	
Všeobecne	Ministerstvo hospodárstva SR	Zásadná pripomienka – chýba zodpovedanie základnej otázky a to tej, aké rozdelenie daňového bremena sa očakáva po jej realizácii.	Akceptované.
Prílohy sú predložené v novej štruktúre, z ktorej je zjavná zmena rozloženia daňového bremena.	
K Dôvodovej správe	Ministerstvo hospodárstva SR	Zásadná pripomienka - žiada, aby bola dôvodová správa k tak závažnému materiálu ako Koncepcia daňovej reformy bezpochyby je, ďalej primerane dopracovaná tak, aby boli vysvetlené väzby medzi daňovou reformou a reformou sociálneho systému,  dôchodkového zabezpečenia a zdravotného poistenia. Je absolútne nepostačujúce v predkladacej správe konštatovať, že daňová reforma sa bude realizovať v kontexte „ďalších spoločných zmien“ bez toho, aby sa aspoň v základných rysoch neupresnili tieto väzby. 	Čiastočne akceptované.
Materiál bol doplnený.	
K dopadovým štúdiám	Ministerstvo hospodárstva SR	Vyžaduje vykonať primerané analýzy a vypracovať dopadové štúdie návrhu reformy na jednotlivé vrstvy spoločnosti.	Akceptované.
Analýzy boli vypracované, skrátene sú uvedené v prílohe.	
K dopadovým štúdiám	Ministerstvo hospodárstva SR	Upozorňuje, že nie je zodpovedaná a tou je, aké sú úvahy  o výdavkovej časti štátneho rozpočtu a aké sú predikcie vo vývoji HDP	Čiastočne akceptované.
Dané analýzy vychádzali zo svojich predikcií rastu HDP a štátneho rozpočtu.	
K dani z príjmov	Ministerstvo hospodárstva SR	Navrhuje zmierniť – (najlepšie) vypustiť argumentáciu o zložitosti právnej úpravy z dôvodu  zväčšenia „používaného slovného objemu“ “. Ak má nové znenie zákona splniť ciele podľa bodu 3 na strane 10, bude obsahovať pomerne „veľký“ rozsah slov.	Čiastočne akceptované.
V texte sa spomína, že niekedy pre správne vysvetlenie zákona si text vyžaduje dlhšiu formu.	
K zásade vylúčenia duplicity zdanenia	Ministerstvo hospodárstva SR	Zásadnú pripomienku k zásade: „ - všetky zisky sa zdania jedenkrát pri ich prechode  od ich tvorby k ich použitiu“. Zastávame názor, že je potrebné jednoznačne stanoviť, čo sa bude zdaňovať, či sa budú zdaňovať „zisky“ vytvorené alebo zisky určené na rozdelenie a presne kedy. 
	Akceptované.
Podstata zásady je jasne vysvetlená. Zdaňujú sa vytvorené zisky, a to len raz.	
K zdaňovaniu dividend	Ministerstvo hospodárstva SR	Žiada dopovedať, v predmete dane, za akých podmienok nebudú dividendy predmetom dane, vysvetliť čo sú to „podobné plnenia“, rovnako upresniť o aké druhy plnení pôjde v prípade  poistného a náhrad škôd.	Neakceptované.
Bude predmetom návrhu úpravy zákona o daniach z príjmov.	
K odpisovaniu	Ministerstvo hospodárstva SR	K odpisovaniu hmotného a nehmotného majetku si dovoľujeme uviesť, že už v Koncepcii reformy by malo byť  zrejmé, aké „flexibilnejšie metódy odpisovania sa navrhujú  a v čom spočíva ich výhoda, resp. nevýhoda.	Neakceptované.
Materiál je koncepčného charakteru. Konkrétne metódy budú predmetom úpravy návrhu príslušného zákona.	
K paušálnej dani	Ministerstvo hospodárstva SR	Nesúhlasí sa so zrušením paušálnej dane s odôvodnením, že ide o nesystémový prvok (ide o jeden zo systému zdanenia príjmov). Práve paušálna daň je systémovým prvkom pre živnostníkov – pre remeselnícke živnosti, ktoré vykonáva živnostník sám, bez zamestnancov.	Neakceptované.
Rovnakú funkciu plnia aj paušálne výdavky.	
K zdaňovaniu dôchodkov	Ministerstvo hospodárstva SR	Zásadná pripomienka – nesúhlasí, aby výnosy plynúce z III. piliera boli predmetom dane (nie je to motivujúce najmä pre začiatok uplatnenia systému).	Neakceptované.
Nie je vhodné zvýhodňovať tento systém sporenia pred inými. Rozhodnutie k uvedenému bodu musí uskutočniť vláda SR. 	
K zdaňovaniu nehnuteľností	Ministerstvo hospodárstva SR	V základných zásadách zákona o dani z nehnuteľnosti žiada uviesť, že daňovníkom je vlastník, zapísaný do katastra nehnuteľností a založiť zásadu, že daň platí daňovník. V časti predmet dane žiada upresniť vyjadrenie  v tom zmysle slova, že predmetom dane nie sú nehnuteľnosti vo vlastníctve cestného fondu (nie cestný fond)	Akceptované.
Materiál bol doplnený.	
Ku kvantifikáciám	Ministerstvo hospodárstva SR	Zásadná pripomienka - chýba dopad na daňovníka, ktorý vyplynie z navrhovanej zmeny v časti 6 na str. 16 a preto žiadame doplniť uvedenú kvantifikáciu. 	Akceptované.
Materiál bol doplnený.	
Všeobecne	Ministerstvo hospodárstva SR	Zásadná pripomienka - k návrhu cieľov právnej úpravy, definovaných v bode 2 strana 18 Koncepcie a žiada uviesť, aké zámery sleduje predložená reforma.	Akceptované.
Ciele Koncepcie sú uvedené v materiáli.	
Ku kvantifikáciám	Ministerstvo hospodárstva SR	Zásadná pripomienka – žiada doplniť o dopady na verejnú konečnú spotrebu a tiež naznačiť spôsob riešenia tohto dopadu.	Akceptované.
Materiál bol doplnený.	
K zdaňovaniu darov	Sekcia ľudských práv a menšín	Žiada zachovať princíp daňovej motivácie pre darcov.	Neakceptované.
Úplné zrušenie dane z darovania bude nahradené neuznaním daňovej povinnosti ako položky znižujúcej základ dane.	
K zdaňovaniu neziskových organizácií	Sekcia ľudských práv a menšín	Požaduje oslobodiť všetky príjmy mimovládnych neziskových organizácií a cirkví od dane z príjmu.	Neakceptované.
Príjmy neziskových organizácií budú oslobodené od dane len z činností neziskového charakteru.	
K 1%	Sekcia ľudských práv a menšín	Zvýšiť objem verejných prostriedkov, o ktorých prerozdeľovaní budú môcť rozhodovať občania.
	Čiastočne akceptované. 
Daný návrh je predmetom politického rozhodnutia vlády SR.	
K nadväznosti Koncepcie daňovej reformy na koncepciu reformy dôchodkového zabezpečenia 	Generálna prokuratúra SR	K nadväznosti koncepcie daňovej reformy na koncepciu reformy dôchodkového zabezpečenia odporúča alternatívu I, teda oslobodenie príjmu plynúceho z dôchodkového systému od dane.
	Akceptované.
MF SR sa prikláňa k 1. alternatíve.	
K časti E. k bodu 1	Zbor väzenskej a justičnej stráže 	Zásadná pripomienka – žiada, aby výsluhové dávky príslušníkov zboru, ako napr. odchodné, úmrtné, príspevok na naturálne náležitosti poskytovaný príslušníkom zboru vykonávajúcim službu v občianskom odeve, disciplinárne odmeny poskytované príslušníkom ozbrojených zložiek a hrubá pracovná odmena odsúdených a obvinených boli aj naďalej oslobodené od dane. 	Neakceptované.
Ide o jednu z nosných myšlienok koncepcie daňovej reformy. 	
K časti E. Daň zo ziskov k bodu 5	Zbor väzenskej a justičnej stráže	Odporúča alternatívu č. 1 navrhnutú pre I. a II. pilier dôchodkového zabezpečenia.	Akceptované.
MF SR sa prikláňa k 1.alternatíve.	
K časti F. Daň z nehnuteľností	Zbor väzenskej a justičnej stráže	Nesúhlasí s navrhovanou úpravou v oblasti dane z nehnuteľností a jej zvyšovanie o 50 % až 333 % sa javí ako neúnosné a v danej sociálnej situácii pre občanov Slovenskej republiky neúmerné a upozorňuje, že chýba hlbšia analýza a komparácia tohto druhu dane.	Neakceptované.
Daň z nehnuteľností je veľmi nízka, nie je správny výpočet, že vzrastie až o 333%, najviac vzrastie v Bratislave o 233%, výnos z tejto dane vzrastie o 2 miliardy Sk.	
K nadväznosť koncepcie daňovej reformy na koncepciu reformy dôchodkového zabezpečenia	Národná banka Slovenska	Odporúča alternatívu 1 pri návrhu zdaňovania I. a II. piliera.	Akceptované.
MF SR sa prikláňa k 1. alternatíve.	
K dani z pridanej hodnoty	Národná banka Slovenska	Navrhuje doplniť kvantifikáciu dopadu zvýšenia DPH na štátny rozpočet z dôvodu, že v Koncepcii sa kvantifikácia uvádza len súhrnne s rovnou daňou z príjmu.	Akceptované.
Materiál bol doplnený.	
Ku
kvantifikáciám dopadu zvýšenia spotrebných daní a dane z pridanej hodnoty	Národná banka Slovenska	Vzhľadom na navrhovanú výšku sadzby dane a súčasne navrhované úpravy spotrebných daní i predpoklad úpravy regulovaných cien v najbližších rokoch bolo by potrebné, navrhuje, aby bol dopad týchto zmien na obyvateľstvo kvantifikovaný širšie a podrobnejšie. 	Akceptované.
Materiál bol doplnený.	
K zdaňovaniu dividend	Národná banka Slovenska	Okrem zrušenia zdaňovania dividend navrhuje uvažovať aj so zrušením zdaňovania výnosov z vkladov, čo Národná banka Slovenska považuje tiež za duplicitné zdaňovanie a zároveň to nie je v súlade s deklarovaným záujmom spravodlivosti v zdaňovaní.
	Neakceptované.
Výnosy z vkladov nie sú zdaňované duplicitne, u banky sú daňovým výdavkom, na rozdiel od dividend.	
K príjmom zo životného poistenia	Národná banka Slovenska	Navrhuje doplniť, ako sa bude postupovať v oblasti príjmov zo životného poistenia, kde pri zachovaní princípu odstránenia dvojitého zdanenia by bolo tiež vhodné zvážiť nezdaňovanie týchto príjmov.	Neakceptované.
Materiál je koncepčného charakteru, konkrétne úpravy budú predmetom zákona o daniach z príjmov. 	
K časti A	Úrad pre verejné obstarávanie SR	Posledný odsek doporučuje presunúť do predkladanej správy z dôvodu jeho obsahu.	Akceptované.
Materiál bol upravený.	
K časti C	Úrad pre verejné obstarávanie SR	Časť týkajúcu sa téz doporučuje presunúť ako samostatný blok do časti „A“ alebo „B“ z dôvodu, že ak celá časť je o zásadách zdaňovania, potom časť s podnadpisom „ďalšie tézy“ do tejto časti nepatrí.	Neakceptované.
Navrhovaná úprava obsahovo nevyhovuje.	
K časti D	Úrad pre verejné obstarávanie SR	Obsahovo zosúladiť podľa jednotlivých bodov tejto časti. Ak v bode 5 – „Rekapitulácia“ sa navrhuje deliť dane na priame a nepriame, tak potom navrhuje takéto členenie v celej časti. Časť „D“ navrhuje členiť na dve samostatné oblasti s názvami: 
o	1. Priame dane v členení zo zisku a z majetku,
o	2. Nepriame dane v členení všeobecná spotreba a špecifická spotreba
	Neakceptované.
Ide len o formálne nedostatky.	
K časti D, E	Úrad pre verejné obstarávanie SR	Časť D bod 5 ods. 5.2. upraviť číslovanie vyskytujúce sa dvakrát, takisto upozorňuje na číslovanie v časti E - uvedené dvakrát č. 5. 	Akceptované.
Materiál bol opravený.	
K dani z motorových vozidiel	Protimonopolný úrad SR	Zásadná pripomienka - žiada zdôvodniť,  prečo by predmetom dane z motorových vozidiel mali byť len úžitkové vozidlá. Keďže je to daň majetková a navyše zohľadňujúca ekologický aspekt mala by sa vzťahovať na všetky motorové vozidlá, pretože tento faktor môže zakladať nerovnaké podmienky. 	Neakceptované.
Daná úprava nebude zakladať nerovnaké podmienky, ale daňovníci budú zdaňovať jeden predmet rovnako.	
K zdaňovaniu príjmov	Národný bezpečnostný úrad	Upozorňuje, že zavedenie  tzv. jednotnej dane v oblasti priamych daní, t. j. zdaňovania  všetkých druhov príjmov (ziskov) právnických osôb i fyzických osôb jedinou lineárnou  sadzbou vo výške 20%,  však  nebude  spravodlivé  hlavne voči právnickým a fyzickým osobám s nižšími príjmami, a na druhej strane  bude veľmi výhodné pre právnické a fyzické osoby s vyššími príjmami. 	Neakceptované.
Zdaňovanie jednou sadzbou  smeruje ku spravodlivému zdaňovaniu a odstráneniu súčasnej  nespravodlivosti, že osoby s vyššími príjmami sú zdaňované vyššou percentuálnou sadzbou.	
K vypusteniu výnimiek	Národný bezpečnostný úrad	Zásadná pripomienka - žiada, aby boli naďalej zachované výnimky týkajúce sa zdaňovania príjmov príslušníkov ozbrojených síl a zborov, najmä dávky podľa zákona č. 328/2002 Z. z. (dávky výsluhového zabezpečenia).	Neakceptované.
Ide o jednu z nosných myšlienok koncepcie daňovej reformy. 	
K nadväznosti na dôchodkovú reformu	Národný bezpečnostný úrad	Navrhujú alternatívu č. 1.
 	Akceptované.
MF SR sa prikláňa k 1. alternatíve.	
K nadväznosti na dôchodkovú reformu	Národný bezpečnostný úrad	Zásadná pripomienka - žiada, aby príspevky do III. piliera boli položkami znižujúcimi základ dane, aby  dôchodok plynúci z III. piliera  bol oslobodený od dane vrátane výnosov vyplatených dôchodcovi.	Neakceptované.
Ide o nepovinný druh sporenia, a preto nie je vhodné ho zvýhodňovať oproti iným formám sporenia. 	
K zdaňovaniu nehnuteľností	Národný bezpečnostný úrad	Podľa navrhovanej koncepcie cieľom nového zákona o dani z nehnuteľností má byť vytvorenie právneho základu pre transparentné zdaňovanie nehnuteľností na hodnotovom princípe. Princíp spravodlivosti sa má dosiahnuť odstránením značného počtu výnimiek a zjednotením sadzieb, ale na druhej strane dostáva správca kompetencie znížiť daň podľa vlastnej úvahy až o 100%. Toto ustanovenie je v rozpore s princípom spravodlivého zdanenia.	Akceptované. 
Nie je v rozpore, zámerom nie je poskytovať individuálne zníženie sadzby, ale zníženie pre všetkých daňovníkov.	
K nadväznosti k reforme dôchodkového zabezpečenia	Sociálna poisťovňa	Odporúča prijať 1.alternatívu, t. j. že sa dôchodky nebudú zdaňovať. 	Akceptované.
MF SR sa prikláňa k 1. alternatíve.	
K nadväznosti k reforme dôchodkového zabezpečenia	Sociálna poisťovňa	Odporúča pri III. pilieri prehodnotiť navrhované riešenie a navrhuje, aby pre všetky subjekty realizujúce sporenie alebo poistenie na zabezpečenie dôchodku na komerčnej báze platili rovnaké podmienky a III. pilier dôchodkového poistenia tiež vedie k zníženiu bremena štátu v dôchodkovom zabezpečení občana, štát by mal mať záujem na podpore aktivít fyzických osôb v tomto smere a motivovať ich formou zníženia základu dane aj o príspevky (poistné) do III. piliera.	Neakceptované.
Ide o nepovinný druh sporenia, a preto nie je vhodné ho zvýhodňovať oproti iným formám sporenia.	
Všeobecne	Sociálna poisťovňa	Odporúča doplniť Koncepciu o prepočty dopadov zvýšenia DPH na jednotlivé príjmové skupiny obyvateľstva, a to aj v kontexte s pripravovanými reformami sociálneho systému, dôchodkového systému a reformou v oblasti zdravotníctva. 	Akceptované.
Materiál bol doplnený.	
Všeobecne	Združenie miest a obcí Slovenska	Chýba analýza nevýhod a rizík navrhovanej koncepcie, porovnávacia analýza so štátmi EÚ, kvantifikácia dopadu návrhu daňovej reformy na rozpočty obcí.	Akceptované.
Materiál bol doplnený.	
K postaveniu obcí	Združenie miest a obcí Slovenska	Zásadne nesúhlasí s riešením postavenia obcí. Žiada posilniť finančnú autonómiu územnej samosprávy, a týmto reagovať na decentralizáciu verejnej správy a s ňou spojený presun kompetencií z orgánov štátnej správy na obce.	Neakceptované.
Fiškálna decentralizácia nie je predmetom tohto materiálu. Tieto otázky budú upresnené neskôr, čo je výslovne uvedené v časti L, str. 28.	
Všeobecne 	Združenie miest a obcí Slovenska	Upozorňuje, že navrhovaná koncepcia daňového systému rieši len štátne dane a nevytvára podmienky pre posilnenie daňových právomocí územnej samosprávy, čo je v rozpore so schválenými princípmi prebiehajúcej reformy verejnej správy. 
	Neakceptované.
Fiškálna decentralizácia nie je predmetom tohto materiálu. Tieto otázky budú upresnené neskôr, čo je výslovne uvedené v časti L, str. 28.	
Všeobecne	Združenie miest a obcí Slovenska	Upozorňuje, že chýba zoznam oslobodení a úľav, ktoré sa navrhujú zrušiť. 	Neakceptované.
Materiál je koncepčného charakteru, konkrétne úpravy budú predmetom zákona.	
Všeobecne	Združenie miest a obcí Slovenska	Žiada doplniť kvantifikáciu a porovnanie celkového odvodového zaťaženia fyzických a právnických osôb pri takto navrhovaných daniach	Akceptované.
Materiál bol doplnený.	
Všeobecne	Združenie miest a obcí Slovenska	Upozorňuje, že chýba porovnanie  návrhu na zmeny daní s dohodnutou negociačnou pozíciou SR v kapitole „Dane“.	Akceptované.
Materiál bol doplnený.	
Ku kvantifikácii dopadov	Združenie miest a obcí Slovenska	Upozorňuje, že chýba kvantifikácia dopadu návrhu koncepcie daňovej reformy na rozpočty obcí (napr. dopad zvýšenia spodnej hranice DPH a dane z minerálnych olejov).	Akceptované.
Materiál bol doplnený.	
K dani z nehnuteľností	Združenie miest a obcí Slovenska	Zásadná pripomienka – nesúhlasí s navrhnutým účelovým a nesystémovým opatrením, podľa ktorého by sa mal posilniť koeficient, ktorým sa násobí sadzba dane z nehnuteľností pre vybrané mestá od 1.1.2004 s cieľom, znížiť účelovo viazané transfery zo štátneho rozpočtu. Takéto opatrenie je v zásadnom rozpore s uvedenými zásadami zdaňovania (časť C. materiálu), má diskriminačný charakter voči časti daňovníkov, neprihliada na podiel daňových výnosov týchto miest na celkovom výnose daní.	Neakceptované. 
Ide len o prechodné riešenie na dobu jedného roku, od 1.1.1995 bude platný nový zákon o dani z nehnuteľností.	
K miestnym poplatkom	Združenie miest a obcí Slovenska	Upozorňuje, že chýba analýza a porovnanie postavenia miestnych a regionálnych daní a poplatkov v SR, okolitých krajinách a krajinách EÚ. 	Neakceptované. 
Daná analýza bude súčasťou predloženého zákona o miestnych poplatkov 	
K dani z nehnuteľností	Združenie miest a obcí Slovenska	Navrhuje v záujme zjednodušenia daňového procesu uplatniť aj pri dani z nehnuteľností princíp, že daňovník platí daň na základe predloženého daňového priznania a nie na základe doručenia výmeru dane zo strany správcu dane. 
	Neakceptované.
Ide o materiál koncepčného charakteru a konkrétnu úpravu bude riešiť zákon o dani z nehnuteľnosti.	
K miestnym poplatkom	Združenie miest a obcí Slovenska	Nesúhlasí s kritikou poplatku za zber, prepravu a zneškodňovanie komunálnych a drobných stavebných odpadov a uvádzajú, že tento poplatok sa vyrubuje napr. v Dánsku, vo všetkých spolkových krajinách Rakúska a Nemecka a jeho zavedenie v SR malo za následok podchytenie toku komunálneho odpadu do nádob, obmedzenie čiernych skládok, obmedzenie migrácie odpadu v rámci obce a medzi obcami a pod.	Neakceptované.
Tento poplatok je možné riešiť systémom komerčných platieb.	
Všeobecne	Konfederácia odborových zväzov SR	Zásadná pripomienka - nesúhlasí s predloženou Koncepciou a vyjadruje názor, že zachovanie súčasného stavu je prijateľnejšie ako uskutočnenie sociálne nespravodlivej Koncepcie, ktorá bude mať spolu s ďalšími reformami (zdravotníctva, školstva) za následok výrazné zníženie životnej úrovne obyvateľstva. 	Neakceptované.
Tento názor je nepodložený a neodôvodnený. Jedným zo zámerov koncepcie je, aby sa daňová povinnosť u žiadnej časti obyvateľstva nezvýšila.	
K rovnej dani z príjmov a zvýšeniu sadzby DPH	Konfederácia odborových zväzov SR	Nesúhlasí z dôvodu negatívnych dopadov zo zavedenia rovnej dane a zvýšenia DPH na nízkopríjmové skupiny obyvateľstva. 	Neakceptované.
Tento názor je nepodložený a neodôvodnený. Jedným zo zámerov koncepcie je, aby sa daňová povinnosť u žiadnej časti obyvateľstva nezvýšila.	
K zdaňovaniu dividend, podielov na zisku	Konfederácia odborových zväzov SR	Nesúhlasí s návrhom zrušenia zdanenia podielov na zisku, dividend a pod. z dôvodu prehlbujúceho sa deficitu štátneho rozpočtu a aj z dôvodu, že v EÚ je bežné progresívne zdanenie príjmov, zdanenie podielov zo zisku, zdanenie dividend.	Neakceptované.
Ide o porušenie jedného z princípov koncepcie, a to vylúčenie duplicity zdanenia.	
Daň z dedičstva, daň z darovania a daň z prevodu a prechodu nehnuteľností	Konfederácia odborových zväzov SR	Nesúhlasí s návrhom na zrušenie týchto daní z dôvodu prehlbujúceho sa deficitu štátneho rozpočtu. 	Neakceptované.
Ide o jednu z nosných myšlienok Koncepcie. Podiel týchto daní na deficite štátneho rozpočtu je minimálny.	
K spotrebným daniam	Konfederácia odborových zväzov SR	Spotrebné dane by nemali už teraz prevyšovať minimálne sadzby v EÚ a približovanie k sadzbám EÚ by sa malo diať v dlhšom časovom priestore.	Neakceptované.
Časový horizont je možný iba v rámci vynegociovaných  prechodných období. To ale nie je v rozpore so zvýšením navrhovaných daní už v súčasnej dobe.	
K zdaňovaniu dividend	Asociácia zamestnávateľských zväzov a združení SR	Navrhuje prehodnotiť nezdaňovanie dividend, z dôvodu porušenia zásady rovnakého zdanenia pri rovnakom type majetku v súvislosti s cennými papiermi. 	Neakceptované.
Cenný papier nepredstavuje podiel na majetku.	
K dani z príjmov	Asociácia zamestnávateľských zväzov a združení SR	Žiada zosúladiť niektoré pojmy v návrhu zákona o dani zo zisku s pojmami v iných súvisiacich zákonoch.	Akceptované.
Konkrétne zákony budú predkladané na medzirezortné pripomienkové konanie.	
K dani z príjmov	Asociácia zamestnávateľských zväzov a združení SR	Navrhuje zvážiť možnosť uznateľnosti opravných položiek u bánk.	Neakceptované.
Konkrétne úpravy budú predmetom úpravy príslušného zákona.	
K DPH	Asociácia zamestnávateľských zväzov a združení SR	Nesúhlasí so zavedením jednotnej sadzby DPH na úrovni 20%.	Neakceptované.
Ide o jednu z nosných myšlienok koncepcie.	
K spotrebnej dani z vín	Asociácia zamestnávateľských zväzov a združení SR	Zásadne namieta voči zavedeniu spotrebnej dane z tichých vín.	Neakceptované.
Návrh odporuje zámeru reformy. 	
K zdaňovaniu piva	Asociácia zamestnávateľských zväzov a združení SR	Má výhrady voči uplatneniu spotrebnej dane u piva v prepočte na lieh z dôvodu, že prepočet cez alkohol by pravdepodobne viedol k predaju piva miešaného s inými zložkami.	Neakceptované. 
Uvedený scenár je nepravdepodobný. Tento problém sa nevyskytol v žiadnej krajine, ktorá zdaňuje pivo podľa obsahu alkoholu.	
K zdaňovaniu dôchodkov	Asociácia zamestnávateľských zväzov a združení SR	Navrhuje prijať 1. alternatívu. 	Akceptované.
MF SR sa prikláňa k 1. alternatíve.	
Všeobecne	Slovenská obchodná a priemyselná komora	Žiada vypracovať dopadovú štúdiu s dlhodobým horizontom.	Akceptované. Materiál bol doplnený.	
K paušálnej dani	Slovenská obchodná a priemyselná komora	Navrhuje ponechať paušálnu daň pre vybrané skupiny živnostníkov. Prípadné zrušenie by vrátilo administratívnu náročnosť a mohlo by viesť k zániku ich činnosti.	Neakceptované. Dôvody pre zrušenie paušálnej dane sú uvedené v Koncepcii, str. 13.	
K DPH	Slovenská obchodná a priemyselná komora	Žiada dodržanie prechodných období v kapitole Dane v rámci negociačného procesu s EÚ, t.j. zachovanie používania zníženej 10% sadzby dane z pridanej hodnoty na obdobie 5 rokov, t. j. do 31. 12. 2008 pri tepelnej energii, elektrickej energii, plyne a pri stavebných prácach a stavbách.	Neakceptované.
Ide o jednu z nosných myšlienok koncepcie daňovej reformy. 	
K zdaňovaniu spotreby	Slovenská obchodná a priemyselná komora	Je proti rýchlejšej harmonizácii sadzieb spotrebných daní, ako bolo dojednané v rámci negociačných rokovaní o prechodných obdobiach.	Neakceptované.
Daná koncepcia je v súlade s negociačnými pozíciami a smernicami EÚ.	
K miestnym poplatkom	Slovenská obchodná a priemyselná komora	Navrhuje zrušiť poplatky, ktoré vyberajú mestá a obce. 	Čiastočne akceptované.
Niektoré poplatky budú zrušené. 	
K miestnym poplatkom	Slovenská obchodná a priemyselná komora	Je potrebné zaviesť vyššie poplatky, alebo nové dane na tie služby, ktoré nie vždy prospievajú mestu, či obci a nesú so sebou sprievodný nepriaznivý vplyv na mládež a obyvateľov.	Neakceptované.
Mesto má v právomoci nepovoliť dané služby.	
K ekologickým daniam	Slovenská obchodná a priemyselná komora	Navrhuje zaviesť tiež ekologické dane, ktoré  môžu vyberať mestá a obce.	Neakceptované.
MF SR neuvažuje s ich zavedením.	
Všeobecne	Slovenská komora daňových poradcov	Upozorňuje, že Koncepcia sa vôbec nezaoberá väzbou zdaňovania na stav a zmeny v oblasti účtovania a navrhuje vypracovať projekciu príjmov štátneho rozpočtu  z priamych daní pri aplikácii účinkov navrhovanej daňovej reformy v súlade so zmenami v zákone o účtovníctve.	Akceptované.
Väzba na účtovníctvo sa spomína  časti E.4.	
K zdaňovaniu príjmov	Slovenská komora daňových poradcov	Upozorňuje, že Koncepcia nevenuje dostatočnú pozornosť systému poskytovania úľav na dani z príjmov tak ako sa o nich hovorí v § 35 až § 35c súčasného znenia zákona o daniach z príjmov. Zároveň nie je jasné, akým spôsobom bude Slovenská republika po spustení daňovej reformy plniť svoje záväzky vyplývajúce z týchto ustanovení pre zahraničných investorov, ktorým sú úľavy podľa predmetných ustanovení v súčasnosti poskytované alebo garantované.	Neakceptované.
Materiál je koncepčného charakteru, konkrétne úpravy budú predmetom zákona o daniach z príjmov, a to tak, aby nedošlo k retroaktivite.	
K zdaňovaniu majetku	Slovenská komora daňových poradcov	Odporúčame podrobne ošetriť spôsob výpočtu (určenia) základu dane pri dani z nehnuteľností a predovšetkým definovanie kategórií, ktorých sa zdaňovanie bude týkať.	Neakceptované.
Materiál je koncepčného charakteru. Konkrétne úpravy budú neskôr bližšie špecifikované v predkladanom zákone o dani z nehnuteľností.	
K dani z príjmov – základným zásadám u fyzických osôb	Slovenská komora daňových poradcov	Navrhujeme zvážiť, aby v záujme proklamovanej spravodlivosti boli pre fyzické osoby zohľadnené ďalšie položky ako odpočítateľné od základu dane, napr. dôchodkové poistenie (nielen doplnkové dôchodkové poistenie), úrazové poistenie, životné poistenie, úroky z hypotekárnych úverov, stavebného sporenia a iných úverov na zabezpečenie majetku, zdravotná starostlivosť hradená daňovníkom za seba a jeho nezaopatrené deti a pod.	Neakceptované. 
Nie je vhodné daňovo  zvýhodňovať isté formy sporenia pre inými.	
K dani z príjmov – základným zásadám u fyzických osôb	Slovenská komora daňových poradcov	V prípade uvažovaného zrušenia zdaňovania dividend, zvážiť otázku jeho absolútneho zrušenia a to najmä vo vzťahu k zahraničným subjektom, a to ako z pohľadu zmlúv o zamedzení dvojakého zdanenia, tak i skutočnosti, že príjmy z takýchto zdrojov si nerezidenti  zdania v prevažnej väčšine krajín OECD v štáte rezidencie, len SR príde o tieto príjmy.  	Neakceptované.
Odporuje zásadám reformy.	
K dani z príjmov – k str. 11 povinnosti každej fyzickej osoby podávať daňové priznanie	Zväz stavebných podnikateľov Slovenska	Odporúča z dôvodu nezvyšovania zaťaženosti daňových úradov a občanov zachovať možnosť, aby u zamestnancov, ktorí poberajú príjmy iba zo závislej činnosti bolo možné zúčtovanie ročnej dane vykonať v mzdovej učtárni zamestnávateľa. Naopak po zavedení jednotnej sadzby dane je zbytočné, aby daňové priznanie podával zamestnanec, ktorý v priebehu roku poberá príjmy zo závislej činnosti od viacerých zamestnávateľov (aj súbežne).	Neakceptované.
Materiál je koncepčného charakteru, konkrétne úpravy budú predmetom zákona o daniach z príjmov. Daňové priznanie je nutné podať z dôvodu uplatnenia nezdaniteľného minima.	
K nezdaniteľnému minimu	Zväz stavebných podnikateľov Slovenska	Odporúča, aby suma nezdaniteľného minima bola deliteľná 12 z dôvodu preddavkovo platenej dane u zamestnancov.	Akceptované. 
Presný spôsob výpočtu bude stanovený v zákone.	
K dani z pridanej hodnoty	Zväz stavebných podnikateľov Slovenska	Navrhuje pre stavebné práce a stavebné materiály ponechať zníženú sadzbu DPH 10 %. Zvýšenie DPH zo 14 % na 20 % prinesie zvýšenie ceny stavebných prác a treba uvažovať so zvýšenými rozpočtovými výdavkami na stavby, ktoré sú financované zo štátneho rozpočtu ale aj u stavieb financovaných za spoluúčasti pôžičiek alebo príspevkov európskych a svetových inštitúcií, u ktorých sa DPH hradí zo štátneho rozpočtu.	Neakceptované.
Ide o jednu z nosných myšlienok koncepcie daňovej reformy.	
K správe daní str. 26 „Dane spravuje daňový úrad príslušný podľa sídla daňovníka“	Zväz stavebných podnikateľov Slovenska	Odporúča osobitne posúdiť existenciu Daňového úradu pre vybrané daňové subjekty a zachovať miestnu príslušnosť u dani z príjmov zo závislej činnosti a u cestnej dane podľa sídla organizačnej jednotky daňovníka. 	Neakceptované.
Materiál je koncepčného charakteru a konkrétne úpravy bude riešiť nový zákon o správe daní.	
K dani z pridanej hodnoty	Slovenské združenie pre značkové výrobky	Doporučuje ministerstvu, aby využilo možnosť a zmiernilo dopady na najslabšie vrstvy obyvateľstva zníženou sadzbou DPH pre tovary a služby definované v Annexe H šiestej novely direktívy EC o dani z pridanej hodnoty 77/388, v ktorej európske právo jasne definuje skupinu základných tovarov a služieb, na ktorú je možné uplatniť nižšiu sadzbu DPH, čím pamätá na ťažké dopady vyššej sadzby na ekonomicky slabšie vrstvy obyvateľstva v ekonomicky slabších krajinách.	Neakceptované.
Ide o jednu z nosných myšlienok koncepcie daňovej reformy.	
K odpisom 	Slovenská asociácia podnikových finančníkov	Zdôrazňujú potrebu urýchlenia zmeny v princípoch odpisovania, ktoré by výraznejšie podporili investičné stimuly.	Akceptované. 
Koncepcia s takouto zmenou uvažuje.	
Všeobecne	Združenie poľnohospodárskych družstiev a obchodných spoločností SR	Ústavne zakotviť obmedzenia pre časté zmeny daňových zákonov. 	Neakceptované.
Koncepcia nemá za cieľ zmenu Ústavy SR	
K zdaňovaniu príjmov korporácií a fyzických osôb	Združenie poľnohospodárskych družstiev a obchodných spoločností SR	U dani z príjmov fyzických osôb navrhuje okrem zavedenia jednej sadzby dane aj zákonnú valorizáciu odpočítateľných položiek, najmä paušálnej výšky a na nezaopatrené deti ako čiastočná zámena za priame formy podpôr nezaopatrených detí.	Akceptované. 
Materiál bol doplnený. Konečná úprava bude ale politickým rozhodnutím vlády SR.	
K zdaňovaniu majetku	Združenie poľnohospodárskych družstiev a obchodných spoločností SR	U dani z nehnuteľností navrhuje zaviesť nulovú daň z poľnohospodársky využívanej pôdy.	Neakceptované.
Ide o jednu z nosných myšlienok koncepcie daňovej reformy.	
K zdaňovaniu majetku	Združenie poľnohospodárskych družstiev a obchodných spoločností SR	Odporúča druhú alternatívu, kde sa uvažuje zdaňovať stavebné pozemky a nezdaňovať budovy, stavby a byty.	Akceptované.
MF SR uvažuje aj s touto alternatívou.	
K zdaňovaniu spotreby	Združenie poľnohospodárskych družstiev a obchodných spoločností SR	Navrhuje spotrebnú daň z minerálnych olejov stanoviť iba na minimálnej úrovni v EÚ a podnikateľom spadajúcich pod tzv. zníženú daň nezvyšovať spotrebnú daň, lebo každé jej zvýšenie znamená protichodné rozpočtové toky a naviac tzv. transakčné náklady.	Neakceptované. Navrhované sadzby stále patria k najnižším v EÚ.
 	
K zdaňovaniu spotreby	Združenie poľnohospodárskych družstiev a obchodných spoločností SR	Pri dani z pridanej hodnoty navrhuje nezvyšovať od roku 2004 sadzbu DPH u agroproduktov a ponechať aspoň v strednodobom horizonte dve pásma sadzieb, u agroproduktov 14 % súčasnú úroveň.	Neakceptované.
Ide o jednu z nosných myšlienok Koncepcie daňovej reformy.	
	Ministerstvo spravodlivosti SR – Odbor legislatívy civilného práva	Nemá pripomienky.		
	Ministerstvo zahraničných vecí SR	Nemá pripomienky.		
	Ministerstvo pre správu a privatizáciu národného majetku SR	Nemá pripomienky.		
	Ministerstvo školstva SR	Nemá pripomienky.		
	Ministerstvo spravodlivosti SR	Nemá pripomienky.		
	Ministerstvo
zdravotníctva SR	Nemá pripomienky.		
	Úrad jadrového dozoru SR	Nemá pripomienky.		
	Najvyšší kontrolný úrad SR	Nemá pripomienky.		
	Úrad priemyselného vlastníctva SR	Nemá pripomienky.		
	Správa štátnych hmotných rezerv SR	Nemá pripomienky.		
	Štatistický úrad SR	Nemá pripomienky.		
	Úrad geodézie a kartografie SR	Nemá pripomienky.		
	Úrad pre normalizáciu, metrológiu a skúšobníctvo SR	Nemá pripomienky.